CELEX: 62018TN0460
Language: fi
Date: 2018-07-26 00:00:00
Title: Asia T-460/18: Kanne 26.7.2018 – eSlovensko Bratislava v. komissio

17.9.2018   
            
            
               FI
            
            
               Euroopan unionin virallinen lehti
            
            
               C 328/53
            
         
      Kanne 26.7.2018 – eSlovensko Bratislava v. komissio
      (Asia T-460/18)
      (2018/C 328/73)
      Oikeudenkäyntikieli: englanti
      
         Asianosaiset
      
      
         Kantaja: eSlovensko Bratislava (Bratislava, Slovakia) (edustaja: asianajaja B. Fridrich)
      
         Vastaaja: Euroopan komissio
      
         Vaatimukset
      
      Kantaja vaatii unionin yleistä tuomioistuinta
      
                  —
               
               
                  kumoamaan komission päätöksen, tarkemmin sanottuna yksittäistapausta koskevan toimen nimeltä ”Payment by offsetting by outstanding claims and debts”, jonka Euroopan komission talousarvion täytäntöönpanosta vastaava yksikkö (yleinen talousarvio ja kehittämisrahastot) antoi 22.6.2018, viite BUDG/DGA/C4/LM/24307
               
            
                  —
               
               
                  velvoittamaan komission maksamaan tukikelpoiset kulut kantajalle (rekisterinumero 42412439) alkuperäisenä edunsaajana ja tukisopimuksen INEA/CEF/ICT/A2015/1154788, Action 2015-SK-IA-0038 – ”Slovak Safer Internet Centre IV” osapuolena kyseisen pätevän ja tehokkaan tukisopimuksen, konkreettisesti sen 4.1.3 kohdan mukaisesti
               
            
                  —
               
               
                  velvoittamaan komission korvaamaan oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantaja vetoaa kanteensa tueksi kolmeen kanneperusteeseen.
      
                  1)
               
               
                  Ensimmäinen kanneperuste, jolla vaaditaan riidanalaisen päätöksen kumoamista, perustuu perustamissopimusten soveltamista koskevan oikeussäännön rikkomiseen, tarkemmin sanottuna tuen maksamiseen liittyvien olosuhteiden ja seikkojen virheelliseen oikeudelliseen arviointiin, koska Plaumann-tuomiosta saatavien oikeusohjeiden mukaan kyseinen päätös koskee kantajaa (rekisterinumero 42412439) välittömästi ja päätöksellä on siihen kielteinen vaikutus.
               
            
                  2)
               
               
                  Toinen kanneperuste, jolla vaaditaan komission velvoittamista maksamaan tukikelpoiset kulut kantajalle (rekisterinumero 42412439) alkuperäisenä edunsaajana ja tukisopimuksen INEA/CEF/ICT/A2015/1154788, Action 2015-SK-IA-0038 – ”Slovak Safer Internet Centre IV” osapuolena kyseisen pätevän ja tehokkaan tukisopimuksen, konkreettisesti sen 4.1.3 kohdan mukaisesti, perustuu siihen, että komissiolla on toimivalta ratkaista hankkeen toimeenpanoa sekä komission ja kantajan väliseen pätevään ja tehokkaaseen sopimukseen liittyviä varojensiirtoja koskevat kysymykset.
                  
                              —
                           
                           
                              Riidanalainen komission päätös perustuu varainhoitoasetuksen (1) 68 artiklaan, jossa mainitaan, että ”olisi määriteltävä omaisuusluetteloa koskevat säännöt, selkeytettävä tilinpitäjien ja tulojen ja menojen hyväksyjien vastuualueiden jakautuminen ja annettava säännöt, joita sovelletaan omaisuusluetteloon merkityn omaisuuden jälleenmyynnissä, omaisuuden tehokkaan hallinnoinnin varmistamiseksi”. Kantaja korostaa tässä yhteydessä, että se ilmoitti sitä vastaan aloitetun menettelyn aikana komissiolle useaan otteeseen, että tämä sekoitti kantajan erääseen toiseen järjestöön, joka oli toiminut samankaltaisissa aikaisemmissa hankkeissa.
                           
                        
            
                  3)
               
               
                  Kolmannella kanneperusteella vaaditaan komission velvoittamista korvaamaan oikeudenkäyntikulut. Kantaja vaatii edellä mainittujen väitteiden ja riidanalaisen päätöksen väitetyn mielivaltaisuuden perusteella sille unionin yleisessä tuomioistuimessa käytävässä menettelyssä aiheutuvien oikeudenkäyntikulujen sekä kannekirjelmässä mainittujen oikeudellista apua koskevien kustannusten korvaamista.
               
            
         (1)  Unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25.10.2012 annettu Euroopan parlamentin ja neuvoston asetus (EU, Euratom) N:o 966/2012 (EUVL 2012, L 298, s. 1).